# name
Creació de materials i proposta d'avaluació per competències en el marc de dues assignatures obligatòries del Grau d'Història

# metadata.dc.description.abstract[].value
El projecte que s’ha dut a terme és la continuació del projecte “Disseny de dues assignatures obligatòries del Grau d’Història: revisió dels continguts, Creació de materials i proposta d'avaluació per competències” (2012PID-UB/149). Ambdós projectes tenen com a finalitat donar una coherència i unitat a dues de les assignatures obligatòries que s’imparteixen des del Departament d’Història Medieval, Paleografia i
Diplomàtica: “Història Medieval” i “Paleografia i Diplomàtica”. És a dir, el que es pretén amb aquest projecte, com també amb l’anterior, és coordinar el professorat, evitar els acoblaments i els buits en els plans docents, tant a nivell de continguts històrics com procedimentals, però sobretot millorar els aprenentatges del nostre alumnat. Les accions que s’han dut a terme giren entorn a la coordinació dels equips docents, la redefinició dels plans docents, el disseny de nous instruments d’avaluació i a la creació de materials docents. Els resultats previstos eren la millora dels resultats de l’avaluació acreditativa, reduir la taxa d’abandonament i augmentar la motivació i l’interès de l’alumnat per les nostres matèries. Després d’analitzar els indicadors d’avaluació, podem afirmar que hem assolit bona part dels objectius.

# metadata.dc.title[].value
Creació de materials i proposta d'avaluació per competències en el marc de dues assignatures obligatòries del Grau d'Història